Må ikke forveksles med Apeplaneten.

***Planet of the Apes*** er en amerikansk science fiction og eventyrfilm fra 2001 med Mark Wahlberg, Tim Roth, Helena Bonham Carter og Michael Clarke Duncan i de ledende rollene. Regi er ved Tim Burton.

Filmen er en nyinnspilling av *Apeplaneten* fra 1968. Den fikk flere oppfølgere.

Handling
--------

Handlingen er lagt til år 2029: Astronauten Leo Davidson (Mark Wahlberg) drar ut for å redde en sjimpanse i rommet fra et mislykket eksperiment. Skipet hans svikter, og Leo mister bevisstheten og våkner i det han krasjlander i en sump på en fremmed planet. Her blir han overrumplet av en flokk livredde, primitive mennesker. Før han kan finne ut hvem de er blir han fanget av en hær bestående av snakkende aper ledet av en sjimpanse ved navn General Thade (Tim Roth) og hans høyre hånd, gorillaen Attar (Michael Clarke Duncan). Leo må ta i bruk all den militære trening og teknologiske viten han besitter for å unnslippe sin tiltenkte skjebne. Han klarer å rømme, og sammen med sjimpansen Ari (Helena Bonham-Carter) og en liten gruppe mennesker legger de en plan for å stoppe Thade. En krig oppstår og Leo blir tvunget til å flykte til «den forbudte sonen», et hellig sted som forteller den sjokkerende sannheten om Apeplaneten, om menneskenes fortid – og deres fremtid.

Om filmen
---------

Filmen ble relativt dårlig mottatt av kritikerne og har fått 45% oppslutning på Rotten Tomatoes. *Dagbladets* anmelder gav den terningkast to, mens *VGs* anmelder gav den fire. *Nettavisen* skrev at: «Tim Burtons versjon av historien om en apestyrt planet er slapp på manussiden, men fantastisk når det gjelder makeup, effekter og apekatter generelt.»

Til tross for en noe lunken mottagelse fra anmelderne ble den en forholdsvis stor kommersiell suksess og spilte inn over 362 millioner dollar på verdensbasis, hvorav 180 millioner i USA alene. Den ble den niende mest innbringende filmen i 2001 på verdensbasis og den tiende i USA. Produksjonskostnadene var på rundt 100 millioner dollar.

Filmen ble tildelt tre Razzie Awards, blant annet for verste nyinnspilling. Den ble nominert til fem Saturn Awards og to BAFTA-priser.

I rollene
---------

(utvalg)

* Mark Wahlberg: Captain Leo Davidson
* Tim Roth: General Thade
* Helena Bonham Carter: Ari
* Michael Clarke Duncan: Attar
* Paul Giamatti: Limbo
* Estella Warren: Daena
* Luke Eberl: Birn
* Cary-Hiroyuki Tagawa: Krull
* David Warner: Senator Sandar
* Kris Kristofferson: Karubi
* Charlton Heston: Zaius (Thades far)
* Glenn Shadix: Senator Nado

Referanser
----------

1. ↑  «Planet of the Apes». *Rotten Tomatoes* **(engelsk)**. Besøkt 2. april 2017.
2. ↑  «Tungt fordøyelige aper». *Dagbladet*. 10. august 2001. «Terning 2. Nyinnspilling av kultfilmen fra 1968, direkte kjedelig etter hvert.»
3. ↑  «HEFTIG PULS». *VG*. 10. august 2001.
4. ↑  «Effektfulle apestreker». *Nettavisen*. 10. august 2001.
5. 1 2 3  «Planet of the Apes (2001) (2001) - Box Office Mojo». *www.boxofficemojo.com* **(engelsk)**. Besøkt 2. april 2017.
6. ↑  «Planet of the Apes». IMDb. 27. juli 2001. Besøkt 2. april 2017.

Eksterne lenker
---------------

* (en) *Planet of the Apes* på Internet Movie Database Rediger på Wikidata

* (no) *Planet of the Apes* hos Filmfront Rediger på Wikidata

* (sv) *Planet of the Apes* i Svensk Filmdatabas Rediger på Wikidata

* (da) *Planet of the Apes* i Danmark Nationale Filminstitut Rediger på Wikidata

* (en) *Planet of the Apes* på AllMovie Rediger på Wikidata

* (fr) *Planet of the Apes* på Allociné Rediger på Wikidata

* (nl) *Planet of the Apes* på MovieMeter Rediger på Wikidata

* (en) *Planet of the Apes* på Turner Classic Movies Rediger på Wikidata

* (en) *Planet of the Apes* på American Film Institute Rediger på Wikidata

* (en) *Planet of the Apes* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** VIAF **·** GND **·** LCCN **·** SUDOC
 |